Oulun poliisi on ottanut maanantaina kiinni useita henkilöitä todennäköisin syin epäiltynä liittyen Oulussa tapahtuneeseen 15-vuotiaan pojan pahoinpitelyyn.

Poika pahoinpideltiin ja työnnettiin mereen Oulun Linnansaaressa heinäkuun viimeisenä viikonloppuna.

Oulun poliisi otti maanantaina kiinni useita henkilöitä todennäköisin syin epäiltynä liittyen tapaukseen.

ARI KETTUNEN

Poika pahoinpideltiin ja työnnettiin rannalta mereen Oulun Linnansaaressa heinäkuun viimeisenä viikonloppuna.

Esitutkinta jatkuu nyt epäiltyjen kuulemisella. Kaikki kiinniotetut ovat suomalaisia.

Oulun poliisille tuli perjantaina heinäkuun 29. päivä Oulun Linnansaaressa tapahtuneista pahoinpitelyistä lukuisia yhteydenottoja silminnäkijöiltä. Osalla on ulkomaalaistausta, mutta kaikki ovat Suomen kansalaisia.

– Silminnäkijöiden havaintojen ja osaksi poliisin oman tutkinnan perusteella päästiin kiinni mahdollisiin epäiltyihin, kertoo rikoskonstaapeli Irmeli Korhonen Oulun poliisista.

Arviolta 10–15 henkilön joukko pahoinpiteli ja ryösti perjantaiyönä 20-vuotiaan miehen. Pian sen jälkeen sama joukko pahoinpiteli 15-vuotiaan pojan ja työnsi hänet mereen.

Silminnäkijähavaintojen mukaan ryhmässä oli noin 10– 15 henkilöä, jotka olivat iältään noin 15–18-vuotiaita. Joukon käytös oli uhmaavaa ja se herätti huomiota.

Myös 20-vuotiaan uhrin osalta rikostutkinta etenee.

Juttua korjattu klo 17:38. Poika työnnettiin veteen rannalta, ei sillalta.